12. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 332 της 1/16 Απρ. 1977 (ΦΕΚ Α΄ 107) (Διόρθ. Ημαρτ. εν ΦΕΚ Α΄ 126 της 10 Μαΐου 1977) Περί προλήψεως και καταστολής της φυματιώσεως και βρουκελλώσεως των βοειδών και του μελιταίου πυρετού των αιγοπροβάτων. Έχοντες υπ’ όψει: 1.Τας διατάξεις του άρθρου 20 του νόμου 248/1914 «περί οργανώσεως της Ζωοτεχνικής και Κτηνιατρικής Υπηρεσίας», ως ούτος συνεπληρώθη δια του από 23 Ιανουαρίου 1936 Α.Ν. «περί συμπληρώσεως του Ν. 248/1914». 2.Την υπ’ αριθ. 180/1977 γνωμοδότησιν του Συμβουλίου της Επικρατείας, προτάσει του επί της Γεωργίας Υπουργού, αποφασίζομεν: Μητρώα–Σήμανσις βοοειδών. Άρθρ.1.-(Καταργήθηκε από το άρθρ. 71 Π.Δ. 101/1985 (ΦΕΚ Α΄ 32), κατωτ. αριθ. 26). Εξετάσεις βοοειδών. Άρθρ.2.-(Καταργήθηκε από το άρθρ. 71 Π.Δ. 101/1985 (ΦΕΚ Α΄ 32), κατωτ. αριθ. 26). Φυματίωσις βοοειδών. Άρθρ.3.-(Καταργήθηκε από το άρθρ. 71 Π.Δ. 101/1985 (ΦΕΚ Α΄ 32), κατωτ. αριθ. 26). Βρουκέλλωσις βοοειδών. Άρθρ.4.-1-6.(Καταργήθηκαν από το άρθρ. 71 Π.Δ. 101/1985 (ΦΕΚ Α΄ 32), κατωτ. αριθ. 26). Καταπολέμηση επιζωοτιών 17.Θ.κ.9-12 7.Η σφαγή των προσβεβλημένων υπό βρουκελλώσεως βοοειδών επιτρέπεται μόνον κατόπιν αδείας του Αγροτικού Κτηνιατρείου, εις τα βιβλία μητρώου του οποίου είναι εγγεγραμμένα ταύτα και λαμβάνει χώραν εις ειδικώς προς τούτο εγκεκριμένα υπό της κτηνιατρικής υπηρεσίας του νομού σφαγεία, υπό τους ακολούθους όρους: α-γ.(Καταργήθηκαν από το άρθρ. 71 Π.Δ. 101/ 1985 (ΦΕΚ Α΄ 32), κατωτ. αριθ. 26). δ)Η κεφαλή, οι μαστοί, τα γεννητικά όργανα, τα σπλάγχνα της κοιλιακής και της θωρακικής κοιλότητος (ήπαρ, σπλην, νεφροί, καρδία, πνεύμονες, έντερα μετά του μεσεντερίου) και οι ευμεγέθεις υποδόρειοι και μεσομυϊκοί λεμφαδένες (προμηριαίοι, προωμοπλατιαίοι, έξω λαγόνιοι, ισχυακοί κλπ.) κατάσχονται και καταστρέφονται. ε)Το κρέας διατίθεται εις την κατανάλωσιν μόνον εφ’ όσον εκ της όλης κλινικής εικόνος του ζώου προ της σφαγής, του ιστορικού και του διενεργηθέντος κρεοσκοπικού ελέγχου ή εργαστηριακής του κρέατος εξετάσεως, αποκλείεται ο κίνδυνος υπάρξεως σηψαιμικών καταστάσεων, άλλως το σφάγιον κατάσχεται ολόκληρον και καταστρέφεται. στ.(Καταργήθηκε από το άρθρ. 71 Π.Δ. 101/1985 (ΦΕΚ Α΄ 32), κατωτ. αριθ. 26). 8.(Καταργήθηκε από το άρθρ. 71 Π.Δ. 101/1985, ΦΕΚ Α΄ 32, (κατωτ. αριθ. 26). Διακίνησις και αγοραπωλησίαι βοοειδών. Άρθρ.5.-(Καταργήθηκε από το άρθρ. 71 Π.Δ. 101/1985 (ΦΕΚ Α΄ 32), κατωτ. αριθ. 26). Άρθρον 6. Μελιταίος πυρετός αιγοπροβάτων. 1.Εις τας περιοχάς εις τας οποίας, δι’ αποφάσεως του Υπουργού Γεωργίας, εφαρμόζεται πρόγραμμα καταπολεμήσεως του μελιταίου πυρετού των αιγοπροβάτων, και δια τη επιτυχίαν αυτού, δύναται να επιβληθή, δι’ αποφάσεως του οικείου Νομάρχου, τη εισηγήσει της αρμοδίας κτηνιατρικής υπηρεσίας, ο υποχρεωτικός εναντίον του μελιταίου πυρετού εμβολιασμός, η υποχρεωτική δια διαστίξεως (τατουάζ) σήμανσις των διατηρουμένων κατ’ έτος δι’ αναπαραγωγήν αμνοεριφίων, η δια διαγνωστικούς λόγους αιμοληψία εκ των ενηλίκων αιγοπροβάτων και η σήμανσις αυτών. 2.Εις τας αυτάς ως άνω περιοχάς, δύναται να επιβληθή ωσαύτως κατά την εν παρ. 1 διαδικασίαν, υποχρεωτική σφαγή ή θανάτωσις προσβεβλημένων από μελιταίον πυρετόν ενηλίκων αιγοπροβάτων, εις τας περιπτώσεις κατά τας οποίας λόγοι προστασίας της δημοσίας υγείας επιβάλλουν αυτήν ή οσάκις, κρίνεται τούτο αναγκαίον δια τη επιτυχίαν του προγράμματος. 3.(Καταργήθηκε από το άρθρ. 71 Π.Δ. 101/1985 (ΦΕΚ Α΄ 32), κατωτ. αριθ. 26). Άρθρον 7. Διακίνησις αιγοπροβάτων. 1.Απαγορεύεται η από Νομού εις Νομόν μετακίνησις ή μεταφορά, δι’ οιουδήποτε μέσου, συγκεκροτημένων ποιμνίων αιγοπροβάτων, άνευ εγγράφου αδείας της κτηνιατρικής υπηρεσίας της περιοχής εκ της οποίας θα μετακινηθούν ταύτα. Επί της αδείας αναγράφονται, πλην των άλλων, ο χρόνος αναχωρήσεως, ο τελικός τόπος προορισμού του μετακινουμένου ποιμνίου, η διαδρομή την οποίαν θα ακολουθήση δια να φθάση εις αυτόν και ο τρόπος μεταφοράς αυτού. Η εκδίδουσα την άδειαν κτηνιατρική υπηρεσία ειδοποιεί περί αυτού τας κτηνιατρικάς υπηρεσίας διελεύσεως του ποιμνίου, ως και εκείνην του τελικού προορισμού του, εις την οποίαν και παραδίδει την άδειαν ο ιδιοκτήτης του μετακινηθέντος βάσει αυτής ποιμνίου, εντός 25 ημερών αργότερον από της αφίξεώς του. 2.Εις τας περιοχάς απηλλαγμένας μελιταίου πυρετού των αιγοπροβάτων, απαγορεύεται δι’ αποφάσεως του οικείου Νομάρχου, η εισαγωγή μικρών μηρυκαστικών εν γένει, εφ’ όσον δεν συνοδεύωνται υπό κτηνιατρικού πιστοποιητικού, εκδοθέντος υπό της κτηνιατρικής υπηρεσίας της περιοχής προελεύσεώς των, εκ του οποίου προκύπτει ότι ταύτα προέρχονται από περιοχήν απηλλαγμένην της νόσου ή ότι είναι απηλλαγμένα μελιταίου πυρετού και ότι αντέδρασαν αρνητικώς εις πρόσφατον ορρολογικήν δια μελιταίον πυρετόν εξέτασιν. Άρθρον 8. Καταργούμεναι διατάξεις. Καταργούνται από της δημοσιεύσεως του παρόντος: 1.Το άρθρον 103 του από 26.3.36 Β.Δ., ως τούτο αντικατεστάθη υπό του Β.Δ. της 4.1.1951 «περί τροποποιήσεως του άρθρου 103 του από 26.3.36 Β.Δ. «περί μέτρων προς πρόληψιν και καταστολήν των μεταδοτικών νόσων των κατοικιδίων ζώων». 2.Τα άρθρα 104, 105, 132 και 137 του από 26.3.36 Β.Δ. «περί μέτρων προς πρόληψιν και καταστολήν των μεταδοτικών νόσων των κατοικιδίων ζώων». (Αντί για τη σελ. 654,041(α) Σελ. 654,041(β) Τεύχος Ζ91-Σελ. 9 17.Θ.κ.12 Καταπολέμηση επιζωοτιών Καταπολέμηση επιζωοτιών 17.Θ.κ.12 